ณัฐวรรธน์ จิโรชน์ธิกุล

**ณัฐวรรธน์ จิโรชน์ธิกุล** (เกิด 18 ตุลาคม พ.ศ. 2547)  เป็นนักแสดงชายชาวไทย สังกัดจีเอ็มเอ็มทีวี เริ่มเป็นที่รู้จักจากบทบาท "**กันต์**" ในซีรีส์ทางโทรทัศน์เรื่อง **[[แฟนผมเป็นประธานนักเรียน]]**

## ประวัติ
**ณัฐวรรธน์ จิโรชน์ธิกุล** () เกิดเมื่อวันจันทร์ที่ 18 ตุลาคม พ.ศ. 2547 เป็นนักแสดงชาวไทย จบการศึกษาชั้นอนุบาล 1 และ 2 จาก โรงเรียนอนุบาลแสงโสม จบการศึกษาชั้นอนุบาล 3 จาก โรงเรียนอำนวยศิลป์ และจบการศึกษาในระดับชั้นประถมศึกษาและมัธยมศึกษาจาก โรงเรียนเซนต์คาเบรียล (Saint Gabriel's College) (SG 34046) กำลังศึกษาระดับปริญญาตรีที่ จุฬาลงกรณ์มหาวิทยาลัย คณะนิติศาสตร์ (หลักสูตรนานาชาติ)

## อาชีพ
เมื่ออายุได้ 14 ปี โฟร์ท ณัฐวรรธน์ ได้เข้าร่วมการประกวด Smart Boy 2019 ซึ่งเป็นการประกวดนายแบบที่จัดร่วมกับการประกวด Thai Supermodel Contest 2019 ของทางช่อง 7 HD และได้ถูกแมวมองเชิญให้มาร่วมงานโฆษณาชิ้นแรกกับบริษัทโทรคมนาคม DTAC

### นักแสดง
ตอนอายุ 15 ปี โฟร์ทเข้าเป็นนักแสดงสังกัด จีเอ็มเอ็มทีวี จากการชนะการประกวด Thailand School Star 2019 Presented by SAMSUNG Galaxy A โฟร์ทเริ่มเป็นที่รู้จักอย่างกว้างขวางในบท "กล้าข้าว" ในซีรีส์เรื่อง หัวใจรักสี่ดวงดาว ผลิตโดย จีเอ็มเอ็มทีวี 

ในปีพ.ศ. 2565 โฟร์ทได้รับบทบาทเป็นนักแสดงนำซีรีส์เรื่องแรกภายใต้สังกัด จีเอ็มเอ็มทีวี ในบท "กันต์" จากซีรีส์เรื่อง แฟนผมเป็นประธานนักเรียน ที่แสดงร่วมกับ นรวิชญ์ ฐิติเจริญรักษ์ (เจมีไนน์) ที่รับบท "ติณณ์" ซีรีส์เรื่อง แฟนผมเป็นประธานนักเรียน ได้รับความนิยมอย่างล้นหลาม ซึ่งนำไปสู่การจัดคอนเสิร์ตและแฟนมีตติ้งทั่วเอเชีย อีกทั้งยังกวาดรางวัลมามากมายนับไม่ถ้วน และต่อมา โฟร์ทได้กลับมารับบท "กันต์" อีกครั้งในเดือนพฤษภาคม พ.ศ. 2566 ในซีรีส์รวมเรื่อง Our Skyy 2 แฟนผมเป็นประธานนักเรียน

ในปีพ.ศ. 2566 โฟร์ทได้ร่วมแสดงในบท "หลี่หมิง" ในซีรีส์เรื่อง Moonlight Chicken พระจันทร์มันไก่ ที่แสดงร่วมกับเจมีไนน์อีกครั้ง และในปีพ.ศ. 2567 ทั้งคู่ได้รับบทบาทเป็นนักแสดงนำซีรีส์เรื่อง My Love Mix-Up! เขียนรักด้วยยางลบ ซึ่งดัดแปลงจาก Keita Hatsukoi มังงะชื่อดังของญี่ปุ่น โดยโฟร์ทรับบทเป็น "อะตอม"

ในเดือนพฤศจิกายนพ.ศ. 2567 ในงานแถลงข่าว GMMTV 2025 RIDING THE WAVE มีการประกาศว่าโฟร์ทจะได้รับบทนำในซีรีส์เรื่อง Ticket to Heaven เด็กชายไม่ไปสวรรค์ ซึ่งเป็นเรื่องราวเกี่ยวกับเด็กหนุ่มในวิทยาลัยคาทอลิก ผู้ซึ่งมีความขัดแย้งภายในระหว่างเพศวิถี ศรัทธา และศาสนา

นอกจากนี้ โฟร์ทยังเป็นหนึ่งในนักแสดงนำซีรีส์เรื่อง Scarlet Heart Thailand ซึ่งดัดแปลงมาจากนวนิยายจีนเรื่อง ปู้ปู้จิงซิน โดยถ่ายทำในช่วงกลางปีพ.ศ. 2568 และมีกำหนดการออกอากาศในปีพ.ศ. 2569

นอกเหนือจากผลงานซีรีส์แล้ว โฟร์ทยังเคยได้โอกาสแสดงในภาพยนต์เรื่อง อวสานเนตรนารี และในเดือนมกราคม พ.ศ. 2568 ได้มีการประกาศว่าโฟร์ทจะแสดงนำร่วมกับ ยงศิลป์ วงศ์พนิตนนท์ (ยอร์ช) ในภาพยนตร์สยองขวัญเรื่องใหม่ กฤษดาพาราไดซ์ กำกับโดย ภณธฤต โชติกฤษฎาโสภณ 

ในเดือนพฤศจิกายนพ.ศ. 2568 ได้มีการประกาศในงานแถลงข่าว GMMTV 2026 MAGIC VIBES MAXIMIZED ว่าเจมีไนน์และโฟร์ทจะรับบทนำเป็นโต้งและมิวในการแสดงละครเวทีที่จะดัดแปลงจากภาพยนตร์เรื่อง รักแห่งสยาม ซึ่งจะจัดแสดงขึ้นในปีพ.ศ. 2569 

### ศิลปิน/นักร้อง
ในเดือนมีนาคม พ.ศ. 2566 หลังจากความสำเร็จของซีรีส์เรื่อง แฟนผมเป็นประธานนักเรียน โฟร์ทก็เริ่มสร้างชื่อเสียงให้กับตนเองในฐานะศิลปินต่อไปด้วยการเปิดตัวซิงเกิล "เขินให้หน่อย (You're Blushing?)" ที่ร้องคู่กับ นรวิชญ์ ฐิติเจริญรักษ์ (เจมีไนน์) และต่อมาในเดือนสิงหาคม โฟร์ทได้เปิดตัวซิงเกิลเดี่ยวแรกของเขาที่มีชื่อว่า "อยู่เฉยๆ ก็น่ารัก (Please Be Mine)"

ในเดือนมิถุนายน พ.ศ. 2566 โฟร์ทได้ร่วมแสดงคอนเสิร์ต Love Out Loud Fan Fest 2023: Lovolution ร่วมกับศิลปิน GMMTV คนอื่นๆ และต่อมาในเดือนสิงหาคมปีเดียวกัน โฟร์ทและเจมีไนน์ได้มีคอนเสิร์ตคู่เป็นของตัวเองครั้งแรกในชื่อ Gemini Fourth My Turn Concert ซึ่งได้รับความสนใจอย่างมากจนบัตรคอนเสิร์ต Sold Out ทั้ง 2 รอบการแสดง

โฟร์ทได้รับการเปิดตัวในฐานะศิลปินใหม่ภายใต้ RISER MUSIC ในเดือนกุมภาพันธ์ พ.ศ. 2567 พร้อมกับปล่อยซิงเกิลใหม่ที่มีชื่อว่า "เทคะแนน (Candidate)" และในเดือนสิงหาคม โฟร์ทได้ร่วมงานกับแร็ปเปอร์ URBOYTJ ผู้ซึ่งแต่งเพลงซิงเกิลใหม่ "ง้อ (Alright)" ให้กับโฟร์ท

โฟร์ทได้ร่วมแสดงในคอนเสิร์ต Love Out Loud Fan Fest 2024: The Love Pirates ในเดือนพฤษภาคม พ.ศ. 2567 และต่อมายังได้จัดคอนเสิร์ตคู่กับเจมีไนน์เป็นปีที่ 2 ภายใต้ชื่อ Gemini Fourth Run the World Concert ที่อิมแพ็ค อารีน่า เมืองทองธานี ในวันที่ 31 สิงหาคม และ 1 กันยายน พ.ศ. 2567 พร้อมกับการจัดทัวร์คอนเสิร์ตไปทั่วเอเชียและอเมริกา

นอกจากนี้ ในเดือนมีนาคม พ.ศ. 2568 โฟร์ทยังทำงานร่วมกับนักแต่งเพลงอย่าง ข้าว ปณิธิ เลิศอุดมธนา จากวง Fellow Fellow ผู้ซึ่งแต่งเพลงซิงเกิล "ซึมซับ (Doubtless)" ให้ และในเดือนสิงหาคม โฟร์ทได้ปล่อยเพลงแนว Pop R&B ที่มีชื่อว่า "เรียกว่ารักได้ไหม (Is This Love?)" คู่กันกับเจมีไนน์ ซึ่งหลังจากที่ได้ปล่อยเพลงคู่แล้ว โฟร์ทและเจมีไนน์ได้กลับมาจัดคอนเสิร์ตอีกครั้งภายใต้ชื่อ Gemini Fourth A.W.A.K.E Concert ในวันที่ 30 และ 31 สิงหาคม พ.ศ. 2568

ผลงานล่าสุดของโฟร์ทที่ปล่อยออกมาในเดือนกันยายน พ.ศ. 2568 คือซิงเกิลเพลง "Side to Side" ที่ได้ Mabelz จากวง PiXXiE มาร่วม Featuring และ ฮาย ธันวา เกตุสุวรรณ วง Paper Planes เป็นผู้แต่งเพลงให้

ในวันที่ 13 - 15 กุมภาพันธ์ พ.ศ. 2569 โฟร์ทได้ขึ้นแสดงคอนเสิร์ต Riser Concert: The First Rise ที่อิมแพ็ค อารีน่า เมืองทองธานี ร่วมกับศิลปินในค่าย RISER MUSIC อีก 25 ท่าน และต่อมาในวันที่ 22 - 24 พฤษภาคม พ.ศ. 2569 ก็ได้ขึ้นแสดงในคอนเสิร์ต Love Out Loud Fan Fest 2026: Heart Race ที่อิมแพ็ค อารีน่า เมืองทองธานี เป็นปีที่ 4

### แฟชั่น
โฟร์ทเริ่มสร้างชื่อเสียงในสายงานแฟชั่นด้วยการเข้าร่วมงานแฟชั่นโชว์ครั้งแรกในเดือนมกราคม พ.ศ. 2567 กับแบรนด์ Zegna ใน ZEGNA's Fall/Winter 2024 ด้วยคอลเลคชั่น The Oasis of Cashmere และถัดมาในเดือนมิถุนายนของปีเดียวกัน โฟร์ทก็ได้รับเกียรติอีกครั้งจากทางแบรนด์ Zegna ให้เข้าร่วม ZEGNA's Summer 2025 Fashion Show ด้วยคอลเลคชั่น L'Oasi di Lino โดยทั้งสองงานดังกล่าวจัดขึ้น ณ มิลาน ประเทศอิตาลี

ต่อมาในเดือนกันยายน พ.ศ. 2567 โฟร์ทได้ถูกรับเชิญให้เข้าร่วม New York Spring/Summer 2025 Fashion Show ของ Tommy Hilfiger ร่วมกับ นรวิชญ์ ฐิติเจริญรักษ์, ณราวิชญ์ เลิศรัตน์โกสุมภ์, ภูวินทร์ ตั้งศักดิ์ยืน ที่จัดขึ้นบนเรือ Staten Island Ferry และหลังจากการร่วมชมโชว์ในครั้งนั้น ทั้ง 4 คนได้ถูกแต่งให้เป็น Brand Ambassador ของ Tommy Hilfiger อย่างเป็นทางการในเดือนธันวาคม พ.ศ. 2567

ในเดือนมิถุนายน พ.ศ. 2568 โฟร์ทได้รับเกียรติจากแบรนด์ Louis Vuitton เข้าร่วมชมโชว์ Men's Spring/Summer 2026 ใน Paris Fashion Week ณ กรุงปารีส ประเทศฝรั่งเศส

ในวันที่ 14 พฤศจิกายน พ.ศ. 2568 โฟร์ทได้รับโอกาสร่วมเดินแบบบนรันเวย์ให้กับ Studio Unknown ในงาน ELLE Fashion Week 2025 ที่จัดขึ้นที่ ICONSIAM River Park ประเทศไทย ด้วยคอลเลคชั่น The Known Unknown

โฟร์ทได้เข้าร่วมงานแฟชั่นโชว์ระดับโลกของ Louis Vuitton Men's Fall/Winter 2026 ในฐานะแขกคนสำคัญ ณ กรุงปารีส เมื่อวันที่ 21 มกราคม 2569 สร้างมูลค่าทางสื่อ (EMV) สูงสุดเป็นอันดับ 3 (6.2M$) และยังได้ร่วมงานเปิด Louis Vuitton Hotel Bangkok เพื่อเฉลิมฉลองครบรอบ 130 ปี ลาย Monogram ในงานเปิดตัว ณ บ้านตรอกถั่วงอก เมื่อเดือนกุมภาพันธ์ พ.ศ. 2569

### ธุรกิจส่วนตัว
ในเดือนกุมภาพันธ์ พ.ศ. 2566 โฟร์ทได้เริ่มต้นธุรกิจแบรนด์แฟชั่นของตัวเองในชื่อ Numone ซึ่งจำหน่ายผลิตภัณฑ์เสื้อผ้า กระเป๋า หมวก เครื่องประดับ และอื่นๆ อีกมากมาย

## ผลงานการแสดง
### ละครชุดทางโทรทัศน์/ซีรีส์

### '''ภาพยนตร์'''

### '''เว็บซีรีส์'''

### '''ละครเวที'''

### '''มิวสิควิดีโอ'''

## รายการโทรทัศน์

## ผลงานเพลง

## คอนเสิร์ต

### GEMINI FOURTH RUN THE WORLD CONCERT — WORLD TOUR

## แฟนมีตติ้ง

## โฆษณาและแบรนด์พรีเซนเตอร์

## รางวัลและการเสนอชื่อเข้าชิง

## อ้างอิง

## แหล่งข้อมูลอื่น
*  
* 

หมวดหมู่:นักแสดงสังกัดจีเอ็มเอ็มทีวี
หมวดหมู่:บุคคลที่เกิดในปี พ.ศ. 2547
หมวดหมู่:พุทธศาสนิกชนชาวไทย
หมวดหมู่:นักร้องทีป็อป